वान स्टेप सेन्टर, स्वास्थ्य परीक्षण, भीएलएन तथा यावत नाममा नेपालभित्र खडा गरिएका संस्थाहरूले उठाउँदै आएको पैसा नेपाली श्रमिकले तिर्न नपर्ने गरी व्यवस्था गरिएको छ । नेपाल र मलेसियाको बीचमा आजसम्म यो प्रकारको लिखित सहमति हुन सकेको थिएन । नेपाली श्रमिकले आउँदा जाँदा टिकट मलेसिया पक्षले दिने गरी, सामाजिक सुरक्षा, नेपालका मेनपावर संस्थाले लिने शुल्क पनि मलेसियन पक्षले दिने गरी टुङ्गो लागेको छ ।
